শ্রীলঙ্কা, বাংলাদেশের পুনরাবৃত্তি! সরকার বিরোধী বিদ্রোহে উত্তাল নেপাল

ওয়েবডেস্ক- বিদ্রোহ! সরকারি অপশাসন, দুর্নীতির বিরুদ্ধে বিদ্রোহ। এর আগে একই কায়দায় অগ্নিগর্ভ হয়ে উঠেছিল শ্রীলঙ্কা (Shri Lanka), বাংলাদেশ (Banladesh)। সেই ঘটনারই পুনরাবৃত্তি হল নেপালে (Nepal)। গণবিদ্রোহের মুখে প্রধানমন্ত্রীর পদ থেকে ইস্তফা দিতে বাধ্য হলেন কেপি শর্মা ওলি (Kp Sharma Oli)। দফায় দফায় বিক্ষোভে জ্বলছে। সেনা প্রধানের নির্দেশে পদত্যাগ করতে বাধ্য হলেন কেপি শর্মা ওলি। বন্ধ করে দেওয়া হয়েছে কাঠমান্ডু বিমানবন্দর। মোতায়েন করা হয়েছ ৩০০ সেনা। এদিনে ওলিকে সেনা বাহিনীর চপারে নিয়ে সেনাবাহিনীর দফতরে নিয়ে আসা হয়।

২০২২ সালে এই রকম এক সরকার বিরোধী বিক্ষোভে উত্তাল হয়েছিল শ্রীলঙ্কা। রাষ্ট্রপতির বাসভবনে ঢুকে পড়েছিল বিক্ষোভকারীরা। শ্রীলঙ্কায় মুদ্রাস্ফীতি আকাশছোঁয়া হয়ে যায়। ফলে কারণ বৈদেশিক মুদ্রার রিজার্ভ খালি হয়ে যায় এবং দেশে জ্বালানি, খাদ্য এবং ওষুধের ঘাটতি দেখা দেয়। স্বাধীনতার পর থেকে দেশটি সবচেয়ে খারাপ অর্থনৈতিক সংকটের মুখোমুখি হয়েছিল সেই সময়। স্থানীয় বাসিন্দাদের ১৩ ঘন্টা পর্যন্ত বিদ্যুৎ বিভ্রাটের সম্মুখীন হতে হয়েছিল। তৎকালীন রাষ্ট্রপতি রাজাপক্কের বিরুদ্ধে সীমাহীন দুর্নীতিকে দিকে বিক্ষোভ চরমে পৌঁছয়। বিক্ষোভকারীরা রাজাপক্ষ পরিবার দ্বারা পরিচালিত সরকারকে অবিলম্বে পদত্যাগ করার দাবি জানায়। বিক্ষোভ এমন চরম সীমায় পৌঁছায় যে শ্রীলঙ্কার সরকার সংহিসতা নিয়ন্ত্রণে আনতে গুলি করার নির্দেশ দিয়ে সেনাবাহিনী মোতায়েন করেন। সেনাকে কোনও সতর্কতা ছাড়াই ২৪ ঘণ্টা আটকে রাখার পরামর্শ দেওয়া হয়। সেই প্রবল চাপের মুখে রাষ্ট্রপতির পদ থেকে ইস্তফা দেন গোতাবায়া রাজাপক্ষে।

বাংলাদেশও সেই একইভাবে জ্বলে ওঠে। কোটা বিরোধী আন্দোনকে ঘিরে অগ্নিগর্ভ পরিস্থিতি তৈরি হয় বাংলাদেশে। শেখ হাসিনার বাসভবনে আক্রমণ চালানো হয়। সেনা প্রধানের নির্দেশের বোন রেহানাকে সঙ্গে গিয়ে দেশ ছাড়েন হাসিনা। ৫ অগাস্ট গণভবন দখল, প্রধানমন্ত্রী শেখ হাসিনার ইস্তফা, তাঁর দেশ ছেড়ে যাওয়া এই ঘটনার মধ্য দিয়ে বাংলাদেশে একটি ব্যাপক রাজনৈতিক পরিবর্তন হয়। ২০২৪ সালের ৫ অগাস্ট দেশ ছাড়েন হাসিনা। ইউনুসের নেতৃত্বে অন্তর্বর্তীকালীন সরকার গঠিত হয়।

আরও পড়ুন -নেপালের প্রধানমন্ত্রী কেপি শর্মা ওলির পদত্যাগ

এবার নেপাল। সেই সরকার বিরোধী আন্দোলন। সদ্য প্রাক্তন প্রধানমন্ত্রী কেপি শর্মার বিরুদ্ধে জনরোষ দাবানলের আকার নিল। পতন হল ওলির সরকারের। ‘জেন জি’ (Gen G) প্রজন্মের প্রবল সরকার-বিরোধী বিক্ষোভে উত্তাল। সোশ্যাল মিডিয়াকে বন্ধের নির্দেশে উত্তাল হয় গোটা কাঠমান্ডু। সংসদ চত্বরে ঢুকে হামলা, কেপি শর্মা ওলির বাসভবনে অগ্নিসংযোগ, তার বাড়ির সব কিছু পুড়ে ছাই হয়ে গিয়েছে।

এই পরিস্থিতি দেশ ছাড়ছেন ওলি। কিন্তু কোথায় যাবেন তিনি কারণ ভারতের সঙ্গেও সম্পর্ক ভালো না ওলির, আর চীন তাঁকে আশ্রয় দিতে নারাজ। ? দুবাই যাওয়ার সম্ভাবনা রয়েছে।

এদিকে বিদ্রোহীরা ত্রিভুবন আন্তর্জাতিক বিমানবন্দরের একাংশে আগুন ধরিয়ে দিয়েছে এবং ঘিরে রেখেছে গোটা চত্বর। যাতে কোনও মন্ত্রী বা পদাধিকারী পালাতে না পারেন।

দেখুন আরও খবর-