প্রধানমন্ত্রীর পদ হারানোর জন্য ভারতকে দায়ী করলেন কেপি শর্মা ওলি!

ওয়েব ডেস্ক : প্রধানমন্ত্রীর পদ হারানোর জন্য ভারতকে দায়ী করলেন নেপালের (Nepal) প্রাক্তন প্রধানমন্ত্রী কেপি শর্মা ওলি (KP Sharma Oli )। তিনি দাবি করেছেন, একাধিক ইস্যুতে ভারতকে (India) চ্যালেঞ্জ করার জন্যই তিনি নেপালের প্রধানমন্ত্রীর পদ হারিয়েছেন। প্রশ্ন উঠছে কোন ইস্যুর কথা বলছেন তিনি?

সূত্রের খবর, পদচ্যুত হওয়ার পর বর্তমানে কেপি শর্মা ওলি (KP Sharma Oli ) রয়েছেন সেনার ব্যারাকে। সেখান থেকে তিনি বলেন, লিপু লেখ নিয়ে দীর্ঘদিনেরর বিতর্ক ছিল। এটিকে নিজেদের বলে দাবি করেছিল ওলির সরকার। তবে এই এলাকাকে নিজেদের বলে দাবি করে আসছে ভারত (India)। আর সেই কারণেই রেগে গিয়েছে নয়াদিল্লি, এমনই দাবি ওলির। এছাড়া অযোধ্যায় রামের জন্মস্থান নিয়ে ভিন্ন দাবি করায় ক্ষমতা হারাতে হয়েছে বলে দাবি করেছেন তিনি। সূত্রের খবর, নিজের দলের সাধারণ সম্পাদককে চিঠি লিখে ক্ষমতা হারনো নিয়ে বিস্তারিত জানিয়েছেন তিনি।

আরও খবর : নেপালে অন্তর্বর্তী সরকার? প্রাক্তন প্রধান বিচারপতি সুশীলা হতে পারেন প্রধান

অন্যদিকে ২০২০ সালের জুলাই মাসে ভগবান রামকে নেপালি বলে দাবি করেছেন কেপি শর্মা ওলি (KP Sharma Oli )। যা নিয়ে শুরু হয়েছিল জোর বিতর্ক। ওলি দাবি করেছিলেন, ভগবান রামের আসল অযোধ্যা রয়েছে নেপালের বীরগঞ্জের পশ্চিমে। কিন্তু ভারতে বিতর্কিত অযোধ্যা তৈরি করা হয়েছে বলে দাবি করেছিলেন তিনি।

প্রসঙ্গত, নেপালের সরকারের বিরুদ্ধে দুর্নীতির অভিযোগ তুলে প্রতিবাদে রাস্তায় নেমেছে সাধারণ মানুষ। এই পরিস্থিতে প্রধানমন্ত্রীর পদ থেকে ইস্তফা দেন কেপি শর্মা ওলি (KP Sharma Oli )। পরিস্থিতি এতটা উত্তপ্ত হয়ে উঠেছিল যে নেতা মন্ত্রীদের রাস্তায় ফেলে মারতে দেখা যায় জনতাকে। এমনকি জ্বালিয়ে দেওয়া হয় তাঁদের বাড়ি। বুধবারও সেই অশান্তি অব্যাহত রয়েছে। বর্তামানে সে দেশের ক্ষমতা রয়েছে সেনার হাতে। ইতিমধ্যে অন্তর্বর্তী সরকারের নেতা হিসেবে প্রাক্তন প্রধান বিচারপতি সুশীলা কারকির নাম ঘোষণা করেছে সেখানকার জনতা। আর এই সব পরিস্থিতির উপর কড়া নজর রাখছে ভারতও।